***Sadržaj***

**A. OBRAZLOŽENJE IZMJENA I DOPUNA**  **URBANISTIČKOG PLANA UREĐENJA GROBLJA SV. LUCIJE**

|  |  |  |
| --- | --- | --- |
| A | TEKSTUALNI DIO | *stranica br.* |

*I. Obrazloženje*

|  |  |  |
| --- | --- | --- |
|  | Uvod |  |
| 1. | POLAZIŠTA |  |
| 1.1. | Položaj, značaj i posebnosti područja u obuhvatu plana |  |
| 1.2. | Infrastrukturna opremljenost |  |
| 1.3. | Obveze iz planova šireg područja |  |
| 1.4. | Ocjena mogućnosti i ograničenja uređenja prostora |  |
| 2. | PLAN PROSTORNOG URE\ENJA |  |
| 2.1. | Program gradnje i uređenja prostora |  |
| 2.2. | Osnovna namjena površina |  |
| 2.3. | Iskaz prostornih pokazatelja za namjenu, način korištenja i uređenja i zaštite površina |  |
| 2.4. | Prometna mreža |  |
| 2.5. | Komunalna infrastrukturna mreža |  |
| 2.5.1. | Elektroopskrba |  |
| 2.5.2. | Vodoopskrba |  |
| 2.5.3. | Odvodnja otpadnih voda |  |
| 2.6. | Uvjeti korištenja, uređenja i zaštite površina |  |
| 2.6.1. | Uvjeti i način gradnje |  |
| 2.7. | Sprječavanje nepovoljnih utjecaja na okoliš |  |

**B. IZVOD IZ PROSTORNOG PLANA UREĐENJA OPĆINE BOL**

**C. POPIS SEKTORSKIH DOKUMENATA I PROPISA**

**D. ZAHTJEVI I MIŠLJENJA**

**E. IZVJEŠĆE O JAVNOJ RASPRAVI**

**F. SAŽETAK ZA JAVNOST**

**1. POLAZIŠTA**

**1.1 Položaj, značaj, osjetljivost i posebnost područja u obuhvatu plana**

Područje koje obuhvaća ovaj plan veličine je ~~1,21~~ 1,2212 ha. Njegov položaj odabran je kroz izradu Prostornog plana uređenja općine Bol. Kako je Bol mjesto s izrazito linijskim urbanizmom zbog velike strmine padne na kojoj je smješten, položaj groblja je odabran u produžetku mjesta prema istoku, ispod postojećeg vjekovnog poljskog puta, u blizini kapelice posvećene Svetoj Luciji.

Po svojoj veličini, ovo groblje kad bude izgrađeno, spadat će u red malih groblja (groblja veličine do 5,0 ha).

Vizure koje se ostvaruju s mjesta na kojem se planira izgradnja groblja su izuzetna. Prema jugu je pogled na morsku površinu i otok Hvar, prema istoku i jugoistoku strmi obronci Brača, more, Biokovo i u daljini naslućuje se dolina Neretve s ušćem i prema zapadu Glavica sa samostanom Dominikanaca i Velom crikvom.

Od postojećeg poljskog puta padina na kojoj se planira izgraditi groblje, strmo se spušta prema moru.

**1.2. Infrastrukturna opremljenost**

PROMETNA OPREMLJENOST

Za ovo područje postoji kolni pristup preko proširenog poljskog puta koji vodi od Bola i produžava dalje prema istoku. Ova prometnica nema bočne pješačke hodnike, već se promet vozila i pješaka odvija u gabaritima prometnice širine 3,0 m.

ELEKTROENERGETIKA I TELEKOMUNIKACIJSKA OPREMLJENOST

Elektroenergetske instalacije nalaze se u neposrednoj blizini, a izrađene su za potrebe vodozahvata «Bol» koji se više ne koristi. U sklopu nekadašnjeg vodozahvata nalazi si i transformatorska stanica.

Telekomunikacijske instalacije ne postoje.

VODOVODNA I KANALIZACIJSKA OPREMLJENOST

U blizini područja koje obuhvaća ovaj Plan, s njegove zapadne strane, nalazi se vodozahvat «Bol» koji se više ne koristi. Prema važećim planovima Hrvatskih voda, ovaj vodozahvat nije namjenjen kao resurs za javnu vodoopskrbu. Od nekadašnjeg vodozahvata do Bola položen je cjevovod profila 120 mm.

Kanalizacijske instalacije kojim bi se odvodile otpadne vode ne postoje na ovom području.

**1.3. Obveze iz planova šireg područja**

Prostornim planom uređenja općine Bol, utvrđen je položaj i granice obuhvata ovog plana. Utvrđena je također obveza izrade Detaljnog plana uređenja groblja Svete Lucije. Kako je posljednjim Zakonom o izmjenama i dopunama Zakona o prostornom uređenju i gradnji (NN 91/11) određeno da se detaljni plan uređenja izrađuje samo u slučaju urbane komasacije a urbanistički plan uređenja je postao provedbeni plan, Općinskom odlukom o izradi ovog plana, odlučeno je da se izradi Urbanistički plan uređenja groblja Svete Lucije.

**1.4. Ocjena mogućnosti i ograničenja uređenja prostora**

Prostor unutar obuhvata ovog plana odabran je zbog želje za izgradnjom novog groblja jer je staro groblje odavno postalo premalo za potrebe Bola. Izbor baš ovog mjesta logičan je i prati urbanu matricu Bola koji je uvijek bio linijski grad.

U fizičkoj slici Bola biti će, kad se izgradi, jasna prostorna oznaka. Padina koja pada prema jugu strma je ali to je karakteristika terena koja se ne može izbjeći.

Prometna infrastruktura zatečena izvan obuhvata ovog plana omogućava izgradnju prometnice s kolno pješačkom komunikacijom u punom profilu. Potrebno parkiralište uz groblje očigledno treba smjestiti neposredno uz prometnicu, s njene južne strane.

Komunalnu infrastrukturu i to elektroenergetiku, unatoč postojanju instalacija u neposrednoj blizini, trebat će dimenzionirati prema novim potrebama. Biti će potrebno instalirati zmjensku transformatorsku stanicu odgovarajuće snage na mjestu nekadašnjeg vodocrpilišta.

Može se koristiti postojeći cjevovod koji dovodi vodu iz Bola do neposredne blizine budućeg groblja.

Telekomunikacijske instalacije nisu potrebne, jer za ovakvu vrstu sadržaja, zaposlenici mogu koristiti mobilnu telefoniju.

Također, fekalna kanalizacija može se riješiti septičkom jamom koja se po potrebi prazni, jer će se sanitarni prostori vrlo rijetko koristiti.

Odvođenje oborinskih voda s parkirališta riješit će se preko odvajača masnoća do upojnog bunara, a također i oborinske vode koje se prikupljaju na grobnim poljima kanalizirat će se u upojni bunar.

**2. PLAN PROSTORNOG UREĐENJA**

**2.1 Program gradnje i uređenja prostora**

Na području na kojem splanira zgradnja groblja, planiraju se formirati ~~dvije~~ tri nove građevne ~~parcele~~ čestice.

Novoformirana građevinska ~~parcela~~ čestica br. 1 formira se ~~cijepanjem parcela 2735 i 2736.~~ od k.č. 2736.

~~Parcela~~ Građevinska čestica br. 2 formira se cijepanjem ~~parcela 2735, 2736, i od parcela 2734, 2738, 2742 i 2737.~~ k.č. 2734 i 2738 i od k.č. 2737.

Građevinska čestica br. 3 formira se od k.č. 2742/2 i cijepanjem k.č. 2734 i 2738.

Obvezatno je potpuno ozelenjavanje zaštitnih zelenih površina visokim i niskim raslinjem.

Na ~~parceli~~ čestici br. 1 ukupne površine ~~1.849~~ 1.940 m2, predviđena je izgradnja parkirališta.

Na ~~parceli~~ čestici br. 2 ukupne površine ~~8.942~~ 6.061 m2, predviđena je izgradnja oproštajnog prostora, mrtvačnice i grobnih polja.

Na čestici br. 3 ukupne površine 4.211 m2, predviđena je izgradnja grobnih polja.

* 1. **Osnovna namjena površina**

Utvrđuje se nekoliko namjenskih pvršina:

1. Grobna polja ~~7.308~~ 7.390 m2

2. Zaštitne zelene površine ~~435~~ 1.769 m2

3. Parkirališne površine ~~1.~~849 1.840 m2

4. Javna i društvena namjena-prostor za ispračaj 1.013 m2

5. Površine infrastrukturnih sustava - pješačke komunikacije ~~186~~ 200 m2

 Ukupno: ~~10.791~~ 12.212 m2

**2.3 Iskaz prostornih pokazatelja za namjenu, način korištenja i uređenja i zaštite površina**

* 1. **Prometna mreža**

Od prometnih površina unutar obuhvata plana planirano je samo parkiralište i pješačke komunikacije. Parkiralište je planirano na ~~parceli~~ čestici br. 1. Pješačke komunikacije planirane su na ~~parceli~~ čestici br. 2 i 3.

Planirano je 45 parkirališnih mjesta na dvije razine. Na prvu razinu se pristupa s postojeće kolno pješačke komunikacije (postojeći poljski put) a na drugu s planirane kolno pješačke komunikacije koja se spaja na svom početku i na kraju na postojeći poljski put. S ove komunikacije omogućen je pristup groblju.

Na groblje se ulazi preko «mosta» i spušta za jednu etažu na prostor za oproštaj i dalje produžava stepenicama kroz terasasto postavljena grobna polja.

Drugi način komuniciranja po groblju moguć je preko grobnih polja koja su postavljena u blagom nagibu (najviše 4 %), tako da je omogućeno nesmetano kretanje osobama s invaliditetom po groblju (uvjet iz Pravilnika o grobljima). Spuštanje s «mosta» na prostor za oproštaj omogućen je platformom koju koriste osobe s invaliditetom a platforma također služi i za manipulaciju lijesa.

**2.5 Komunalna infrastrukturna mreža**

**2.5.1 Elekroopskrba**

Kao podloga za proračun perspektivnog vršnog opterećenja služe podaci za priključak razdjelnika ¸RP grobljanske kapele te ormara KRO za radne strojeve koji će se koristiti prilikom izgradnje i opremanja grobnica. Rad strojeva i služba prilikom ukopa neće se vršiti u isto vrijeme te je faktor istovremenosti takav da je dovoljna vršna snaga Pv = 3 x 20A x 230 V = 13,80 kW.

Uputno bi bilo umjesto ograničavača strujnog opterećenja OSO ugraditi brojilo s direktnim priključkom i maksigrafom da ne dođe do isključenja ograničavača strujnog opterećenja prilikom starta el. motora radnog stroja (strojeva).

ELEKTRIČNA MREŽA 1 kV

Napajanje novih potrošača će se vršiti iz postojeće niskonaponske mreže.

Priključak na nn mrežu će se vršiti u KPMO koji se ugrađuje na pročelju građevine. Iz njega se napaja razdjelnik RP i razdjelnici KRO1, KRO2 i KRO3

Za priključenje objekta će se koristiti tipski kabeli tipa XP00-A 4x25mm 2 koji će se polagati do KPMO.

Planirana mreža niskog napona je prikazana na situaciji u grafičkom prilogu.

ZAŠTITA OD PREVISOKOG NAPONA DODIRA

Zaštita od previsokog napona dodira za planirane potrošače je predviđena sistemom TN zaštite.

Osnovni uvjet TN sistema zaštite je da minimalna struja jednopolnog kratkog spoja bude veća ili jednaka struji isključenja osigurača niskonaponskih izvoda u trafostanici.

I k1 k x I os

 I k1 - jednopolna struja kratkog spoja (A)

 k - faktor osigurača (za rastalne 2,5)

 I os - nazivna struja osigurača (A)

Osim zadovoljenja gornjeg uvjeta u instalacijama potrošača treba uvjetovati:

- posebni zaštitni i nul vodič ( TN-S sistem nulovanja )

- ugradnju strujne zaštitne sklopke (ZDUS-sklopka)

- mjere izjednačavanja potencijala

Također treba izvesti temeljni uzemljivač s kojim se povezuje nul vodič n.n. mreže.

**Javna rasvjeta**

 Za planirani zahvat nije predviđena javna rasvjeta.

* + 1. **Vodoopskrba**

Za opskrbu vodom planiranog područja uspostavljaju se opskrbni cjevovodi koji zadovoljavaju potrebe planiranog područja.

 Planira se prikjučak na postojeću vodovodnu mrežu profila 120 mm, koja se nalazi u neposrednoj blizini, s vodomjerom odgovarajućeg profila.

Rješenjem sanitarnog vodovoda obuhvaćeno je napajanje vodom prostora za ispraćaj, te vanjsko uređenje i to u smislu održavanja groblja.

U čvorovima glavnog cjevovoda, na mjestima priključaka na njega, predviđa se ugradnja ventila-zasuna radi mogućnosti isključivanja pojedinih dionica u slučaju potrebe.

Razvod vodovodne instalacije za potrebe održavanja groblja izrađuju se od polietilenskih cijevi visoke gustoće za radni pritisak od 10 bara, spajanih elektrofuzijskim spojnicama. Priključke na pojedine potrošače izvesti od čeličnih pocinčanih cijevi. Na glavnim račvanjima cjevovoda predvidjeti betonska okna s kuglastim ventilima za mogućnost isključivanja pojedine grane iz uporabe.

Prema uvjetima MUP-a predviđa se i izgradnja vanjske protupožarne hidrantske mreže u granicama zahvata.

Razvod hidrantske instalacije izrađuje se od polietilenskih cijevi visoke gustoće za radni tlak 16 bara, spajanih elektrofuzijskim spojnicama. Vodoopskrbu unutar Plana zbog izgradnje hidrantske mreže treba osigurati iz druge vodoopskrbne zone naselja, vodospreme Bol 2 čija kota dna iznosi 122 m n.m. Potrebna je dogradnja dionice vodoopskrbnog cjevovoda druge visinske zone u Ulici hrvatskih domobrana i David cesti, duljine cca 380 m, izvan obuhvata ovog Plana.

Groblje u zoni zahvata je štićeno vanjskom protupožarnom instalacijom putem mreže vanjskih nadzemnih hidranata dimenzioniranih s ukupno 10,00 l/s, u trajanju od 2 sata.

Tlak na vanjskim hidrantima mora biti veći od 0.25 MPa (2.50 bara).

Vodovodne cijevi položiti na dubini od 100 cm.

Trasa opskrbnog i protupožarnog vodovoda predviđena je u principu uz komunikacije, kako je to prikazano na grafičkom prilogu, s dubinom ukopavanja koja iznosi cca 1.00 m, računajući od tjemena cijevi do nivelete terena.

Cijevi su okruglog presjeka, koje trebaju zadovoljiti traženi tlak u mreži. Nakon ugradnje obvezno izvršiti tlačnu probu položenog cjevovoda.

Priključni cjevovod do vodomjera predviđen je od vodovodnih cijevi iz ductila. Na priključku se predviđa ugradnja vodomjernog okna s vodomjerima za mjerenje utroška vode posebno za potrebe groblja i posebno za hidrantski vod.

Kod svih daljnjih faza projektiranja i izvođenja instalacije, potrebno se je pridržavati svih važećih zakona i propisa, koji se odnose na ovu instalaciju, te uporabljeni materijal i oprema moraju se ugrađivati shodno standardima i preporukama proizvođača.

* + 1. **Odvodnja otpadnih voda**

Na području obuhvaćenom ovim Planom nije izgrađen sustav odvodnje i ne postoji u bizini kanalizacijska mreža.

Predviđen je razdijelni sustav kanalizacije, odnosno odvojeno vođenje oborinskih i fekalnih otpadnih voda.

Fekalna kanalizacija predviđa se iz prostora za ispraćaj, kanalizira i kolektira u vodonepropusnu septičku jamu.

Predviđena je drenažna kanalizacija tj. prikupljaju se i odvode oborinske vode koje se procjeđuju kroz šljunčane staze.

Oborinska voda s betoniranih staza izlijeva se po terenu.

Oborinska voda kanalizira se sustavom drenažnih cijevi i izlijeva u prirodni recipijent – upojni bunar, na najnižoj visinskoj koti.

Cijevi drenaže se polažu u isplaniranom zemljanom rovu na posteljici minimalne debljine 10 cm. Na ovaj način prikupljaju se oborinske otpadne vode koje se procjeđuju s površine i onemogućava se da ugrožavaju grobove.

Nad drenažnim cijevima izrađuje se drenažni sloja od tucanika u odvojenim šaržama.

Za prikupljanje vode s parkirnih površina (moguća pojava ulja) predviđaju se slivnici koji se kanaliziraju te se otpadna voda prije priključenja na odvodni oborinsko - drenažni kanal koji odvodi vodu u upojni bunar, tretira u odvajaču ulja.

Kanalizaciju i sve kanalske priključke te slivnike i taložnice treba izvoditi vodonepropusno.

Duž trase planiranih kanala predviđena su revizijska okna, radi održavanja pojedinih dionica kanala.

Okna se predviđaju montažna iz PP-a ili PE-a s lijevano željeznim poklopcem.

Ovim planom obuhvaćeno je rješenje vodovoda i kanalizacije, te isto prikazano u grafičkim prilozima  *2.3 Komunalna infrastrukturna mreža-Vodoopskrba i 2.4 Komunalna infrastrukturna mreža-Odvodnja,* u mjerilu 1:1500, kao sastavni dio ovog plana.

Kod svih daljnjih faza projektiranja i izvođenja instalacije, potrebno se je pridržavati svih važećih zakona i propisa, koji se odnose na ovu instalaciju (mjere zaštite zraka, tla, zaštite od buke i sl.), te uporabljeni materijal i oprema moraju se ugrađivati shodno standardima i preporukama proizvođača.

* 1. **Uvjeti korištenja, uređenja i zaštite površina**
		1. **Uvjeti i način gradnje**

Uvjeti uređenja prostora obuhvaćaju uvjete izgradnje građevina i uređaja prema Zakonu o prostornom uređenju i gradnji, te posebne uvjete proizašle iz drugih zakona.

Objekt odarnice i mrtvačnice mora biti opremljen propisanom protupožarnom opremom i odgovarajućim upozoravajućim natpisima prema Zakonu.

Za odvodnju manipulativnih površina parkirališta predviđa se uspostavljanje oborinske kanalizacije, koja se prije ispuštanja u tlo tretira u tipskom odvajaču masnoća.

* 1. **Sprječavanje nepovoljnih utjecaja na okoliš**

Na promatranoj lokaciji ne postoji problem vezan za zaštitu izvorišta pitke vode, odnosno sanitarnih zona zaštite.

Osim uobičajenih mjera zaštite predviđenih zakonima i standardima za ovakav tip i namjenu građevina, ne postoje karakteristične vrijednosti koje bi trebalo posebno zaštititi.